09/05/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 3 de maio de 2022, pola que se concede a autorización administrativa previa e de construción dunha instalación de distribución eléctrica no concello de Muxía (IN407A 2016/371-1)

Expediente-e.: IN407A 2016/371-1. Promotora: UFD Distribución Electricidad, S. A. Denominación da instalación: LMTS dobre alimentación Muxía derivada CT Lourido-CT Enfesto. Concello: Muxía 1 O día 07/04/2016, Julio Fermin Giosa De Leonardo, en nome e representación de UFD Distribución Electricidad, S. A., solicita ante esta Xefatura Territorial a autorización administrativa previa e autorización administrativa de construción das instalacións do proxecto de execución denominado “LMTS dobre alimentación Muxía derivada CT Lourido-CT Enfesto”. O devandito proxecto tiña como finalidade a de adecuar e mellorar a rede de distribución de media tensión existente, correspondente á liña DVL-805 (liña Allo), mediante o enlace entre a liña POT-806 (liña Agreiras), procedente da subestación de Pontella e a LMT DVL-805 (liña Allo), de maneira que os centros de transformación que subministran enerxía eléctrica á vila de Muxía, dispoñan da posiblidade de ser alimentados desde dúas subestacións, neste caso do Vilán e Pontella. O proxecto conta con autorización previa e de construcción mediante a “Resolución do 25 de novembro de 2016, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Muxía (expediente IN407A 2016/371-1)”. O día 06/09/2021, Wilson Rodrigo Ogueta Subirada, en nome e representación de UFD Distribución Electricidad, S. A., solicita ante esta Xefatura Territorial a modificación da autorización administrativa previa e autorización administrativa de construción das instalacións do proxecto de execución denominado “LMTS dobre alimentación Muxía derivada CT Lourido-CT Enfesto”. Entregan anexo ao proxecto, que inclúe memoria, planos e presuposto, conforme establece o artigo 123 do R. D 1955/2000, asinado por Cristiana Sergio Ismael Bente De Inocencio, enxeñeiro técnico Industrial, nº colexiado 2.980 de Galicia. A modificación consiste no seguinte: • No tramo soterrado A-B do proxecto inicialmente autorizado débese repoñer a nova senda peonil construida sobre a cuneta; non hai cambio de traza da liña orixinal. • No tramo final soterrado varíase a traza orixinal canalizándoa pola marxe esquerda da E. P. 5201, co conseguinte cambio da lonxitude do condutor inicialmente previsto.2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). 3 De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. UFD Distribución Electricidad, S. A. presentou separatas para os seguintes organismos: • Concello de Muxía. • Deputación Provincial da Coruña. • Dirección Xeral de Patrimonio Cultural. Servizo Protección e Fomento. • Augas de Galicia. Concello de Muxía: O concello emite informe de data 05.10.2021 aceptando o peticionario o condicionado do concello mediante escrito de 29.10.2021. Deputación da Coruña: Enviada a separata ao organismo en data 21.09.2021 non consta no expediente, a día de hoxe, contestación do organismo á solicitude de condicionado. Augas de Galicia: Enviada a separata ao organismo en data 17.09.2021 non consta no expediente, a día de hoxe, contestación do organismo á solicitude de condicionado. Dirección Xeral de Patrimonio Cultural. Servizo Protección e Fomento. Esta Dirección Xeral, mediante resolución do 17/12/2021 autoriza as obras do Anexo ao proxecto presentado. Na autorización se relacionan unha serie de medidas protectoras e indicacións para a conservación do Camiño de Santiago. Mediante escrito de data 20.01.2022 Unión Fenosa Distribución, S. A. acepta o condicionado do organismo.4 Os servizos técnicos da xefatura territorial emitiron informe favorable sobre a dita solicitude.1) O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2020, do 23 de decembro (DOG do 11 de xaneiro do 2021), polo que se establece a estrutura orgánica da Vicepresidencia Segunda e Consellería de Economía, Empresa e Innovación.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen: LMTS a 20 kV, con codutor RHZ1-2OL-12/20 kV-1x240 Al, de 2,874 km, con orixe na cela de liña existente no CT Enfesto (Expte.: 179/06) e final no paso de soterrado a aéreo a realizar no apoio situado nas coordenadas ETRS89 Huso 29 X: 482.501; Y: 4.770.012 da LMT POT-806 (Expte: IN407A 2017/132-1), situado no tramo entre a derivada ao CT Oruxo (15XA13) e o CT Lourido (expediente 33.924). 4) No expediente consta un informe favorable dos servizos técnicos desta xefatura territorial. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Empresa e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 3 de maio de 2022 Isidoro Martínez Arca Xefe territorial da Coruña